ПРОТОКОЛ № 26
от заседанието на Комисия по правни въпроси 
на Висшия съдебен съвет, проведено на 7 септември 2015 г.

Днес, 7 септември 2015 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА – отсъства
						ЮЛИЯ КОВАЧЕВА  – отсъства
			КАРОЛИНА НЕДЕЛЧЕВА						НЕЗАБРАВКА СТОЕВА  

На заседанието присъства експертният сътрудник на комисията: Саша Харитонова –  директор на дирекция „Правна”.

Д Н Е В Е Н   Р Е Д:

1. ОТНОСНО: Решение на Комисия „Съдебна администрация” от 06.08.2015 г. относно проект на Актуализирана Методика за атестиране на съдебните служители, ведно с 5 броя приложения.

КОМИСИЯТА ПО ПРАВНИ ВЪПРОСИ
Р Е Ш И:

1.1. ОТЛАГА разглеждането на т. 1 за следващо заседание за запознаване с проекта на Методиката за атестиране на съдебните служители. 

2. ОТНОСНО: Решение на Комисия „Публична комуникация” от 04.08.2015 г. относно Грама от Постоянното представителство на Република България към Европейския съюз за заседание на ад хок работната група на Съвета по Механизма за сътрудничество и оценка – 15.07.2015 г. и проведена работна среща на ВСС с министъра на правосъдието на 20.07.2015 г.

КОМИСИЯТА ПО ПРАВНИ ВЪПРОСИ
Р Е Ш И:

2.1. ВЪЗЛАГА на Мартин Величков – главен експерт – юрисконсулт в дирекция „Правна” да предложи вариант с информация за дейността на комисията, съобразно решението на Комисия „Публична комуникация”.

3. ОТНОСНО: Писмо от Министерство на финансите, дирекция „Данъчна политика” относно писмо 7884/15/TAXU на Европейската комисия по системата EU Pilot, за становище.

КОМИСИЯТА ПО ПРАВНИ ВЪПРОСИ
Р Е Ш И:

3.1. Писмото да се изпрати на председателя на ВАС за становище по компетентност, тъй като касае съдебна практика на административните съдилища. 

4. ОТНОСНО: Попълнен въпросник относно постъпило писмо от Министерство на правосъдието във връзка с изготвянето от страна на Европейската комисия за ефективност на правосъдието (CEPEJ) към Съвета на Европа на Оценка на европейските съдебни системи.

			КОМИСИЯТА ПО ПРАВНИ ВЪПРОСИ
Р Е Ш И:

4.1. Приема становището на Мартин Величков – главен експерт – юрисконсулт в дирекция „Правна”, че отговори на въпроси 92, 93, 95 и 96 не следва да бъдат дадени от комисия „Правни въпроси”, тъй като те са уточняващи въпроси във връзка с раздели от компетентността на други комисии. Не следва да бъде даван отговор и на въпрос 208, касаещ бъдещите реформи в съдебната система, тъй като ВСС не е водеща институция. 

5. ОТНОСНО: Писмо от Районен съд гр. Радомир във връзка с възникнал правен въпрос за установяване на юридически стаж на районен съдия Ивета Павлова, за становище.
 
КОМИСИЯТА ПО ПРАВНИ ВЪПРОСИ
Р Е Ш И:

5.1. Да се изпрати решението на ВСС по пр. № 10 от 22.02.2006 г. т. Г ведно с решение на ВСС по пр. № 16 от 29.03.2006 г. т. Д., на председателя на Районен съд гр. Радомир.

6. ОТНОСНО: Писмо от ИВСС с приложен сигнал – предложение от Бойко Атанасов – следовател в следствен отдел в СГП, с оглед предстоящото съгласуване на предложената Единна методика по приложението на принципа на случайното разпределение на преписките и делата в прокуратурата и следствените
КОМИСИЯТА ПО ПРАВНИ ВЪПРОСИ
Р Е Ш И:

6.1. ОТЛАГА разглеждането на т. 6 за следващото заседание.

7. ОТНОСНО: Писмо от Министерство на правосъдието относно изготвени проекти на Правила за работа на Съвета по защита и Правилник за прилагане на Закона за защита на лицата, застрашени във връзка с наказателно производство, за съгласуване.

КОМИСИЯТА ПО ПРАВНИ ВЪПРОСИ
Р Е Ш И:

7.1. ОТЛАГА разглеждането на т. 7 за  изготвяне проект на становище.

8. ОТНОСНО: Молба от Любомир Митков Георгиев, гр. София, за предоставяне на информация.

КОМИСИЯТА ПО ПРАВНИ ВЪПРОСИ
Р Е Ш И:

8.1. Висшият съдебен съвет не дава консултации по правни въпроси и няма правомощие да тълкува закона.

9. ОТНОСНО: Решение на Комисия „Бюджет и финанси” от 13.08.2015 г. относно изпратена преписка от председателя на Окръжен съд гр. Ямбол.

КОМИСИЯТА ПО ПРАВНИ ВЪПРОСИ
Р Е Ш И:

9.1. Писмото да се приобщи към т. 11 от настоящия дневен ред.

10. ОТНОСНО: Писмо от Министерство на правосъдието ведно с материали относно проект на Решение на Министерския съвет за одобрение на  Закон за изменение и допълнение на Наказателно-процесуалния кодекс(НПК), за становище.

КОМИСИЯТА ПО ПРАВНИ ВЪПРОСИ
Р Е Ш И:

10.1. ОТЛАГА разглеждането на за следващото заседание.

11. ОТНОСНО: Писмо от Камара на частните съдебни изпълнители с приложен списък на частните съдебни изпълнители, заявили съгласие за съвместни действия с ВСС.

КОМИСИЯТА ПО ПРАВНИ ВЪПРОСИ
Р Е Ш И:

11.1. ВЪЗЛАГА на експретите на комисията да изготвят проект на указания до административните ръководители в съответствие с одобреното от ВСС споразумение за сътрудничество с частните съдебни изпълнители.

12. ОТНОСНО: Писмо от Сотир Цацаров – главен прокурор на Република България относно становище на председателите на окръжните съдилища в България по повод констатациите в доклада на Националното бюро за контрол на СРС (НБКСРС) и приетите от Народното събрание промени в Закона за специалните разузнавателни средства (ЗСРС).

КОМИСИЯТА ПО ПРАВНИ ВЪПРОСИ
Р Е Ш И:

12.1. ПРИЕМА за сведение писмото от Сотир Цацаров – главен прокурор на Република България.

13. ОТНОСНО: Писмо от председателя на временната комисия на 43-то Народно събрание на Република България с приложен Законопроект за изменение и допълнение на Конституцията на Република България, за становище в срок до 01.09.2015 г.

КОМИСИЯТА ПО ПРАВНИ ВЪПРОСИ
Р Е Ш И:

13.1. ПРИЕМА за сведение писмото от председателя на временната комисия на 43-то Народно събрание на Република България.

ПРЕДСЕДАТЕЛ
НА КОМИСИЯТА:		/п/     
                          ЮЛИАНА КОЛЕВА